ᱫᱮᱵᱟᱥ ᱦᱚᱱᱚᱛ

ᱫᱮᱵᱟᱥ ᱦᱚᱱᱚᱛ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱢᱚᱫᱷᱭᱚ ᱯᱨᱚᱫᱮᱥ ᱨᱮ ᱢᱤᱫ ᱦᱚᱱᱚᱛ ᱢᱮᱱᱟᱜᱼᱟ ᱾ ᱫᱮᱵᱟᱥ ᱱᱚᱜᱚᱨ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾

ᱦᱚᱱᱚᱛ ᱨᱮᱱᱟᱜ ᱠᱚᱧᱮ ᱥᱮᱱ ᱨᱮᱫᱚ ᱢᱟᱞᱣᱟ ᱵᱩᱨᱩ ᱨᱮ ᱢᱮᱱᱟᱜᱼᱟ, ᱱᱚᱣᱟ ᱮᱛᱚᱢ ᱥᱮᱫ ᱨᱮᱫᱚ ᱱᱚᱨᱢᱟᱫᱟ ᱜᱟᱰᱟ ᱨᱮᱱᱟᱜ ᱜᱷᱟᱹᱴᱤ ᱨᱮ ᱢᱮᱱᱟᱜᱼᱟ ᱾ ᱱᱚᱨᱢᱟᱫᱟ ᱦᱚᱱᱚᱛ ᱨᱮᱱᱟᱜ ᱮᱛᱚᱢ ᱥᱤᱢᱟᱹ ᱵᱮᱱᱟᱣᱟ ᱾ ᱱᱚᱣᱟ ᱦᱚᱱᱚᱛ ᱥᱟᱢᱟᱝ ᱨᱮ ᱥᱤᱦᱳᱨ ᱦᱚᱱᱚᱛ ᱠᱷᱚᱱ, ᱮᱛᱚᱢ ᱨᱮ ᱦᱟᱨᱫᱟ ᱦᱚᱱᱚᱛ ᱟᱨ ᱠᱷᱟᱸᱰᱣᱟ ᱦᱚᱱᱚᱛ ᱠᱷᱚᱱ, ᱯᱟᱪᱮ ᱨᱮ ᱠᱷᱟᱨᱜᱚᱱ ᱟᱨ ᱤᱱᱫᱳᱨ ᱦᱚᱱᱚᱛ ᱠᱷᱚᱱ ᱟᱨ ᱠᱚᱧᱮ ᱨᱮ ᱩᱡᱽᱡᱮᱱ ᱟᱨ ᱥᱟᱡᱟᱯᱩᱨ ᱦᱚᱱᱚᱛ ᱠᱷᱚᱱ ᱮᱥᱮᱫ ᱟᱠᱟᱱᱟ ᱾ ᱫᱮᱵᱟᱥ ᱦᱚᱱᱚᱛ ᱫᱚ ᱩᱡᱽᱡᱮᱱ ᱰᱤᱵᱤᱡᱚᱱ ᱨᱮᱱᱟᱜ ᱴᱷᱟᱶ ᱨᱮ ᱢᱮᱱᱟᱜᱼᱟ ᱾ ᱢᱮᱱ ᱱᱟᱠᱚ ᱩᱛᱛᱚᱨᱟᱠᱷᱚᱸᱰ ᱨᱮᱱᱟᱜ ᱫᱮᱣᱥᱟᱞ ᱨᱟᱵᱚᱛ ᱯᱚᱨᱟᱬᱤᱠ ᱨᱟᱡᱟ ᱵᱤᱠᱨᱟᱢᱟᱫᱤᱛᱭᱟ ᱟᱜ ᱚᱠᱛᱚ ᱫᱮᱵᱟᱥ ᱨᱮ ᱛᱟᱦᱮᱸ ᱠᱟᱱᱟ ᱾http://dic.mp.nic.in/dewas/default.aspx

ᱫᱮᱵᱟᱥ ᱦᱚᱱᱚᱛ ᱫᱚ ᱱᱤᱛᱚᱜ ᱟᱨᱮ ᱜᱚᱴᱟᱝ ᱛᱟᱦᱥᱤᱞ - ᱥᱚᱱᱠᱟᱪᱪᱷ, ᱫᱮᱵᱟᱥ, ᱵᱟᱜᱽᱞᱤ, ᱠᱟᱱᱱᱚᱫᱽ, ᱴᱚᱸᱠ ᱠᱷᱩᱨᱫᱽ, ᱠᱷᱟᱛᱮᱜᱟᱸᱣ, ᱦᱟᱴᱯᱤᱯᱞᱭᱟ, ᱥᱟᱛᱣᱟᱥ, ᱩᱫᱚᱭᱱᱚᱜᱚᱨ ᱨᱮ ᱦᱟᱹᱴᱤᱧ ᱟᱠᱟᱱᱟ ᱾ ᱫᱮᱵᱟᱥ ᱛᱟᱦᱥᱤᱞ ᱦᱚᱱᱚᱛ ᱨᱮᱱᱟᱜ ᱠᱚᱧᱮ-ᱯᱟᱪᱮ ᱴᱷᱟᱶ ᱨᱮ ᱢᱮᱱᱟᱜᱼᱟ, ᱠᱚᱧᱮ-ᱥᱟᱢᱟᱝ ᱴᱷᱟᱶ ᱨᱮ ᱥᱚᱱᱠᱟᱪᱪᱷ, ᱮᱛᱚᱢ ᱨᱮ ᱵᱟᱜᱽᱞᱤ, ᱮᱛᱚᱢ-ᱛᱟᱞᱟ ᱴᱷᱟᱶ ᱨᱮ ᱠᱟᱱᱱᱚᱫᱽ ᱟᱨ ᱮᱛᱚᱢ-ᱥᱟᱢᱟᱝ ᱨᱮ ᱠᱷᱟᱛᱮᱜᱟᱸᱣ ᱾ ᱫᱮᱵᱟᱥ, ᱫᱮᱵᱟᱥ ᱛᱟᱦᱥᱤᱞ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ, ᱱᱚᱣᱟ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱦᱚᱸ ᱢᱮᱱᱟᱜᱼᱟ, ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱨᱮ ᱢᱮᱱᱟᱜᱼᱟ ᱟᱨ ᱯᱟᱪᱮ ᱨᱮᱞᱣᱮ ᱨᱮᱱᱟᱜ ᱵᱨᱚᱰᱼᱜᱮᱡᱽ ᱨᱮᱞᱣᱮ ᱰᱟᱦᱟᱨ ᱠᱷᱚᱱ ᱦᱚᱸ ᱡᱚᱲᱟᱣ ᱟᱠᱟᱱᱟ ᱾http://dic.mp.nic.in/dewas/Dewas/HTML/genrel.htm

ᱦᱚᱲ ᱮᱞ

᱒᱐᱑᱑ ᱨᱮᱱᱟᱜ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱫᱮᱵᱟᱥ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱑᱕,᱖᱓,᱗᱑᱕ ᱜᱟᱱ ᱢᱮᱱᱟᱜ ᱠᱚᱣᱟ, ᱜᱟᱵᱚᱱ ᱫᱤᱥᱚᱢ ᱥᱚᱢᱟᱱ ᱢᱮᱱᱟᱜ ᱠᱚᱣᱟ ᱟᱨᱵᱟᱝ ᱟᱢᱮᱨᱤᱠᱟ ᱯᱚᱱᱚᱛ ᱦᱟᱣᱟᱭ ᱾ ᱱᱚᱣᱟ ᱥᱤᱧᱚᱛ ᱨᱮ ᱓᱑᱙ ᱟᱱᱟᱜ (ᱜᱩᱴ ᱖᱔᱐ ᱦᱚᱱᱚᱛ ᱠᱷᱚᱱ ᱫᱚ) ᱨᱮᱱᱟᱜ ᱨᱮᱸᱠᱤᱝ ᱧᱮ ᱯᱟᱲᱟᱜ ᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱒᱒᱓ ᱜᱟᱺᱴ ᱠᱤᱞᱚᱢᱤᱴᱚᱨ (᱕᱘᱐ ᱢᱟᱭᱤᱞ) ᱢᱮᱱᱟᱜᱼᱟ ᱾ ᱒᱐᱐᱑-᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱚᱣᱟ ᱨᱮᱱᱟᱜ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱑᱙.᱔᱘% ᱛᱟᱦᱮᱸ ᱠᱟᱱᱟ ᱾ ᱫᱮᱵᱟᱥ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱔᱑ ᱛᱤᱨᱞᱟᱹ ᱭᱟᱜ ᱡᱟᱱᱟᱝ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱫᱚ ᱗᱐.᱕᱓% ᱢᱮᱱᱟᱜᱼᱟ ᱾

ᱯᱟᱹᱨᱥᱤ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱦᱚᱱᱚᱛ ᱨᱮ ᱙᱒.᱘᱒% ᱦᱚᱲ ᱫᱚ ᱦᱤᱱᱫᱤ, ᱒.᱑᱓% ᱫᱚ ᱵᱷᱤᱞᱤ, ᱑.᱙᱐% ᱫᱚ ᱩᱨᱫᱩ, ᱑.᱓᱑% ᱫᱚ ᱜᱚᱸᱰᱤ, ᱐.᱖᱘% ᱫᱚ ᱢᱟᱨᱟᱴᱷᱤ ᱟᱨ ᱐.᱖᱖% ᱫᱚ ᱜᱩᱡᱟᱨᱟᱛᱤ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱞᱟᱹᱭᱟ ᱾2011 Census of India, Population By Mother Tongue

ᱨᱚᱨᱚᱲ ᱞᱟᱹᱜᱤᱫ ᱯᱟᱹᱨᱥᱤ ᱫᱚ ᱦᱤᱱᱫᱤ, ᱢᱟᱞᱵᱤ, ᱵᱟᱸᱜᱽᱞᱟ, ᱤᱝᱜᱽᱞᱤᱥ, ᱢᱚᱨᱟᱴᱷᱤ ᱟᱨ ᱵᱟᱨᱮᱞᱤ ᱨᱟᱛᱷᱣᱤ ᱯᱟᱹᱨᱥᱤ, ᱵᱷᱤᱞ ᱯᱟᱹᱨᱥᱤ ᱖᱔,᱐᱐᱐ ᱟᱹᱲᱟᱹ ᱥᱮᱞᱮᱫ ᱢᱮᱱᱟᱜᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

Dewas District web site
Dewas City Map

ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ

ᱛᱷᱚᱠ:ᱥᱤᱧᱚᱛ ᱨᱮᱭᱟᱜ ᱦᱚᱱᱚᱛ ᱠᱚ